Neitsikoobas

pisi|Neitsikoobas. 2019. aasta suvi
Väikese Taevaskoja Neitsikoobas on looduslik pühapaik Ahja jõe ääres Taevaskoja külas Põlvamaal Põlva vallas, kihelkondliku haldusjaotuse järgi Tartu kreisi Võnnu kihelkonna lõunapiiril. Koopasuu kõrgus on ligikaudu 5 m, laius allosas 4 m. Koopa sügavus on 14 meetrit. Koobas moodustab aheneva tunneli, mille tagaseinas on kivimassiivi sisenev lõhe.Eesti Looduse Infosüsteem. Ürglooduse objekt: Väike Taevaskoda, Emaläte ja Neitsikoobas Koopast voolab välja Kuldallikas. 

Neitsikoopaga on seotud mitu legendi. Ühe legendi kohaselt elab koopas kena neiuke, kes istub kangastelgede taga ja koob kangast. Kui vaikselt kuulata, kostab koopast telgede lõksumist. Neiu käivat koopast väljas vaid kord aastas, jaaniööl.Pajula, M. (2002). Uuesti Taevaskoda avastamas. Horisont nr 6/2002 Teise legendi kohaselt viib kaljulõhe jõevaimu elupaika, kus uppunud neidude hinged peavad nõiatelgedel kuduma allmaailma rahvale riideid ja pesema allikavees kulda. Koobast on seostatud ka Vanapagana elupaigaga, kus Vanapagan oma pojale pulmaülikonda koob. Neitsikoobast on usutud koosnevat mitmest ruumist. Koopasse sisenemise eest on hoiatatud ja seda ei peeta ohutuks. Uskumuste kohaselt võib koopasse sisenemine teha pimedaks või hulluks.

Vaata ka
 Ahja jõe ürgoru maastikukaitseala

Viited

Välislingid
 Eestimaa looduslikud pühapaigad. Taevakoja
 MTÜ Taevaskoda. Taevaskoja vaatamisväärsused

Kategooria:Võnnu kihelkonna looduslikud pühapaigad
Kategooria:Pühad koopad
Kategooria:Eesti koopad